Europavei 39 (Trøndelag)

Europavei 39 i Trøndelag er det nordligste delstykket av europavei 39 med en lengde på 90,1 km, veien går mellom europavei 6 ved Klett i Trondheim og fylkesgrensen mot Møre og Romsdal som krysses på overfarten Halsa–Kanestraum.

 Historikk 
Før strekningen ble skiltet E39 i 2000 var avsnittet Klett – Fannrem skiltet riksvei 65, og avsnittet Fannrem – Betna i Halsa, Møre og Romsdal skiltet riksvei 71.Cappelens bil- og turistkart, dobbeltblad 5-6 (1980)

Den 30. juni 2005 ble motortrafikkveien mellom Melhus og Orkdal åpnet, med en lengde på 22 km. Strekningen ble finansiert gjennom offentlig–privat samarbeid med en avtale om vedlikehold frem til 2030.OPS-prosjektet E39 Klett-Bårdshaug . Statens vegvesen (17. desember 2010) Den gamle strekningen ble nedgradert til fylkesvei og har betegnelsen fylkesvei 6642.

Ny vei Harangen–Høgkjølen i Orkdal på 10,4 km åpnet for trafikk i 2015.Nå er E39 åpnet på Høgkjølen nrk.no (2. oktober 2015)Åpning 2. oktober 2015 E39 Harangen–Høgkjølen  Vegvesenet (2. oktober 2015) Strekningen mellom Høgkjølen og Fannrem ble nedgradert til fylkesvei 6484, og avsnittet mellom Fannrem og Bårdshaug fikk tilbake sitt opprinnelige nummer, nå som fylkesvei 65.

 Prosjekter 
En tunnel under Trondheimsfjorden ved Agdenes og videre over Fosen, er foreslått, med realisering etter 2025.

 Kommuner og knutepunkter 

Videre forbindelse: Europavei 39 (Møre og Romsdal)

 Referanser 

Kategori:Europavei 39
Kategori:Veier i Trøndelag
Kategori:Veier i Trondheim
Kategori:Veier i Melhus
Kategori:Veier i Skaun
Kategori:Veier i Orkland
Kategori:Veier i Heim